《读史七首》
宋代·于石

今来古往一封疆，虎斗龙争几帝王。
百二山河秦地险，八千子弟楚天亡。
朝廷有道自多助，仁义行师岂恃强。
往事废兴何处问，寒烟衰草满斜阳。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。